CELEX: 32005R0067
Language: lt
Date: 2005-01-17 00:00:00
Title: 2005 m. sausio 17 d. Komisijos reglamentas (EB) Nr. 67/2005, iš dalies keičiantis Reglamentą (EB) Nr. 2879/2000, nustatantį išsamias Tarybos reglamento (EB) Nr. 2702/1999 dėl informacijos apie žemės ūkio produktus teikimo ir jų skatinimo trečiosiose šalyse priemonių

18.1.2005   
            
            
               LT
            
            
               Europos Sąjungos oficialusis leidinys
            
            
               L 14/5
            
         
      KOMISIJOS REGLAMENTAS (EB) Nr. 67/2005
   2005 m. sausio 17 d.
   iš dalies keičiantis Reglamentą (EB) Nr. 2879/2000, nustatantį išsamias Tarybos reglamento (EB) Nr. 2702/1999 dėl informacijos apie žemės ūkio produktus teikimo ir jų skatinimo trečiosiose šalyse priemonių
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gruodžio 14 d. Tarybos reglamentą (EB) Nr. 2702/1999 dėl informacijos apie žemės ūkio produktus teikimo ir jų skatinimo trečiosiose šalyse priemonių (1), ypač į jo 11 straipsnį,
   kadangi:
   
               (1)
            
            
               Reglamento (EB) Nr. 2702/1999 3 ir 4 straipsniuose numatyti kriterijai, kuriais vadovaujantis nustatomos rinkos ir produktai, kurių atžvilgiu trečiosiose šalyse gali būti teikiama informacija ir (arba) vykdomos skatinimo priemonės. Šios rinkos ir produktai yra nurodyti Komisijos reglamento (EB) Nr. 2879/2000 (2) priede pateiktame sąraše.
            
         
               (2)
            
            
               Reglamento (EB) Nr. 2702/1999 5 straipsnyje reikalaujama, kad Komisija kas dveji metai sudarytų to reglamento 3 ir 4 straipsniuose minėtų rinkų ir produktų sąrašą.
            
         
               (3)
            
            
               Tikslinių rinkų sąrašas turėtų būti tikslinamas atsižvelgiant į tai, kad Kroatija, Bosnija ir Hercegovina, Serbija ir Juodkalnija, Buvusioji Jugoslavijos Respublika Makedonija, Turkija ir Ukraina yra eksporto rinkos, kurios ypač domina tam tikras valstybes nares ir teikia eksporto potencialą visai Bendrijai.
            
         
               (4)
            
            
               Augalai ir gėlės – tai produktai, kurių rinkos pusiausvyra galėtų būti gerinama trečiosiose šalyse skleidžiant informaciją (arba) taikant bendrąsias skatinimo priemones. Todėl šiuos produktus reikėtų įtraukti į produktų, kuriems gali būti taikomos (prekybos) skatinimo trečiosiose šalyse priemonės, sąrašą.
            
         
               (5)
            
            
               Atsižvelgus į profesionalų gautus pasiūlymus, Reglamento (EB) Nr. 2879/2000 pateiktą nuorodą į sūrį ir jogurtą reikia papildyti pieno produktais apskritai.
            
         
               (6)
            
            
               Produktai, kurie pagal 1992 m. liepos 14 d. Tarybos reglamentą (EB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (3) arba 1992 m. liepos 14 d. Tarybos reglamentą (EB) Nr. 2082/92 dėl žemės ūkio ir maisto produktų specifinių savybių sertifikatų (4) yra su kilmės vietos nuoroda, saugoma geografine nuoroda arba yra garantuoti tradiciniai gaminiai, ir 1991 m. birželio 24 d. Tarybos reglamente (EB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (5) minimi ekologiniai produktai yra kokybiški produktai, kurių gamyba yra prioritetinė pagal bendrąją žemės ūkio politiką. Todėl šiuos produktus reikėtų įtraukti į Reglamento (EB) Nr. 2879/2000 priedą ir kartu užtikrinti, kad jiems būtų taikomos visos trečiųjų šalių skatinimo programose numatytos skatinimo bei informavimo priemonės.
            
         
               (7)
            
            
               Todėl reikėtų atitinkamai iš dalies pakeisti Reglamentą (EB) Nr. 2879/2000.
            
         
               (8)
            
            
               Šiame reglamente numatytos priemonės atitinka Jungtinio žemės ūkio produktų skatinimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2879/2000 priedas pakeičiamas šio reglamento priedu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. sausio 17 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 327, 1999 12 21, p. 7. Reglamentas su pakeitimais, padarytais Reglamentu (EB) Nr. 2060/2004 (OL L 357, 2004 12 2, p. 3).
   
      (2)  OL L 333, 2000 12 29, p. 63. Reglamentas su paskutiniais pakeitimais, padarytais Reglamentu (EB) Nr. 1806/2004 (OL L 318, 2004 10 19, p. 11).
   
      (3)  OL L 208, 1992 7 24, p. 1. Reglamentas su paskutiniais pakeitimais, padarytais Reglamentu (EB) Nr. 1215/2004 (OL L 232, 2004 7 1, p. 21).
   
      (4)  OL L 208, 1992 7 24, p. 9. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (5)  OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr.1481/2004 (OL L 272, 2004 8 20, p. 11).
   
      PRIEDAS
      
         
            „PRIEDAS
            
                        1.
                     
                     
                        Trečiųjų šalių rinkų, kuriose galima taikyti (prekybos) skatinimo priemones, sąrašas:
                        
                                     
                                 
                                 
                                    Šveicarija
                                 
                              
                                     
                                 
                                 
                                    Norvegija
                                 
                              
                                     
                                 
                                 
                                    Rumunija
                                 
                              
                                     
                                 
                                 
                                    Bulgarija
                                 
                              
                                     
                                 
                                 
                                    Kroatija
                                 
                              
                                     
                                 
                                 
                                    Bosnija ir Hercegovina
                                 
                              
                                     
                                 
                                 
                                    Serbija ir Juodkalnija
                                 
                              
                                     
                                 
                                 
                                    Buvusioji Jugoslavijos Respublika Makedonija
                                 
                              
                                     
                                 
                                 
                                    Turkija
                                 
                              
                                     
                                 
                                 
                                    Ukraina
                                 
                              
                                     
                                 
                                 
                                    Rusija
                                 
                              
                                     
                                 
                                 
                                    Japonija
                                 
                              
                                     
                                 
                                 
                                    Kinija
                                 
                              
                                     
                                 
                                 
                                    Pietų Korėja
                                 
                              
                                     
                                 
                                 
                                    Pietryčių Azija
                                 
                              
                                     
                                 
                                 
                                    Indija
                                 
                              
                                     
                                 
                                 
                                    Artimieji Rytai
                                 
                              
                                     
                                 
                                 
                                    Šiaurės Afrika
                                 
                              
                                     
                                 
                                 
                                    Pietų Afrikos Respublika
                                 
                              
                                     
                                 
                                 
                                    Šiaurės Amerika
                                 
                              
                                     
                                 
                                 
                                    Lotynų Amerika
                                 
                              
                                     
                                 
                                 
                                    Australija ir Naujoji Zelandija
                                 
                              
                  
                        2.
                     
                     
                        Produktų, kuriems gali būti taikomos trečiosioms šalims skirtos skatinimo priemonės, sąrašas:
                        
                                    —
                                 
                                 
                                    Šviežia, atšaldyta ir sušaldyta galvijiena ir kiauliena; iš šių produktų pagaminti maisto produktai
                                 
                              
                                    —
                                 
                                 
                                    Kokybiška paukštiena
                                 
                              
                                    —
                                 
                                 
                                    Pieno produktai
                                 
                              
                                    —
                                 
                                 
                                    Alyvų aliejus ir valgomosios alyvos
                                 
                              
                                    —
                                 
                                 
                                    Stalo vynai, turintys geografines nuorodas. Rūšiniai vynai pkr
                                 
                              
                                    —
                                 
                                 
                                    Spiritiniai gėrimai, turintys geografinę nuorodą arba rezervuotą tradicinį apibūdinimą
                                 
                              
                                    —
                                 
                                 
                                    Švieži ir perdirbti vaisiai bei daržovės
                                 
                              
                                    —
                                 
                                 
                                    Produktai, gauti perdirbus grūdus ir ryžius
                                 
                              
                                    —
                                 
                                 
                                    Pluoštiniai linai
                                 
                              
                                    —
                                 
                                 
                                    Gyvi augalai ir dekoratyvinės sodininkystės produktai
                                 
                              
                                    —
                                 
                                 
                                    Produktai, kurie pagal Tarybos reglamentą (EB) Nr. 2081/92 (1) arba (EB) Nr. 2082/92 (2) yra su saugoma kilmės vietos nuoroda (SKVN), su saugoma geografine nuoroda (SGA) arba yra garantuoti tradiciniai gaminiai
                                 
                              
                                    —
                                 
                                 
                                    Produktai, pagaminti taikant Tarybos reglamente (EB) Nr. 2092/91 (3) nurodytą ekologinę gamybą“
                                 
                              
                  
      
      
         (1)  OL L 208, 1992 7 24, p. 1.
      
         (2)  OL L 208, 1992 7 24, p. 9.
      
         (3)  OL L 198, 1991 7 22, p. 1.